open-index/open-wikipedia-markdown huggingface dataset:
சி. முத்துசாமி கவுண்டர்

**சி. முத்துசாமி கௌண்டர்** (பிறப்பு 1917) என்பவர் ஒரு இந்திய அரசியல்வாதி ஆவார். இவர் இந்திய ஒன்றியம், தமிழ்நாட்டைச் சேர்ந்த சுதந்திராக் கட்சி அரசியல்வாதி ஆவார். இவர் 1967 முதல் 1971 வரை கரூர் தொகுதி நாடாளுமன்ற உறுப்பினராகப் பணியாற்றினார்.

## பின்னணி
முத்துசாமி கௌண்டர் 1917 இல் சென்னை மாகாணத்தின் கரூரின் ஒரு முக்கிய குடும்பத்தில் பிறந்தார். இவரின் தந்தை மாவட்ட அளவிலான அரசியல்வாதியாகவும், தாலுகா மற்றும் மாவட்ட வாரியங்களில் உறுப்பினராகவும் இருந்தார். இவரது மாமா மக்களவை உறுப்பினராக இருந்தார். முத்துசாமி வேளாண் அறிவியலில் பட்டம் பெற்றவர்.

## அரசியல்
முத்துசாமி, துவக்கத்தில், இந்திய தேசிய காங்கிரசில் சேர்ந்து, பிரதேச காங்கிரஸ் கமிட்டி உறுப்பினராகப் பணியாற்றினார். 1957 இல், இவர் இந்திய தேசிய காங்கிரசை விட்டு வெளியேறி, ராஜாஜி தொடங்கிய தேசிய ஜனநாயக காங்கிரசில் சேர்ந்தார். அக்கட்சியானது சுதந்திராக் கட்சியுடன் இணைக்கப்படும் வரை இவர் தேசிய ஜனநாயக காங்கிரசின் இணைச் செயலாளராக இருந்தார். சுதந்திரா கட்சியின் திருச்சிராப்பள்ளி மாவட்டப் பிரிவின் தலைவரான இவர், கரூர் தொகுதியில் இருந்து மக்களவைக்கு போட்டியிட்டு வெற்றிபெற்றார்.

முத்துசாமி 1967 முதல் 1971 வரை கரூர் தொகுதி நாடாளுமன்ற உறுப்பினராக இருந்தார். 1971இல் இந்திய தேசிய காங்கிரசு வேட்பாளர் கே. கோபாலிடம் தோல்வியுற்றார்.

## மேற்கோள்கள்
 

பகுப்பு:கரூர் மாவட்ட மக்கள்
பகுப்பு:தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:4வது மக்களவை உறுப்பினர்கள்
பகுப்பு:தமிழ்நாட்டைச் சேர்ந்த மக்களவை உறுப்பினர்கள்
பகுப்பு:1917 பிறப்புகள்
கங்கைகொண்டான் சட்டமன்றத் தொகுதி

**கங்கைகொண்டான் சட்டமன்றத் தொகுதி** (*Gangaikondan Assembly constituency*) என்பது தமிழ்நாட்டில் மாநில திருநெல்வேலி மாவட்டத்தின் சட்டமன்றத் தொகுதியாக இருந்தது. இங்கு 1962 முதல் 1971 வரை மாநிலத் தேர்தல்கள் நடந்தது.

## சென்னை மாநிலம்

## தமிழ்நாடு

## தேர்தல் முடிவுகள்
### 1971

### 1967

### 1962

## மேற்கோள்கள்

* 

பகுப்பு:திருநெல்வேலி மாவட்டத்தின் நீக்கப்பட்ட சட்டமன்றத் தொகுதிகள்
அ. பிரணவநாதன்

**அ. பிரணவநாதன்** (*A. Piranavanathan*) என்பவர் இந்திய அரசியல்வாதி மற்றும் தமிழகச் சட்டப்பேரவை முன்னாள் உறுப்பினர் ஆவார்.  இவர் 1984 தேர்தலில் கடலாடி தொகுதியிலிருந்து திராவிட முன்னேற்றக் கழக வேட்பாளராகத் தமிழகச் சட்டமன்றத்திற்குத் தேர்ந்தெடுக்கப்பட்டார். தொகுதி மறுசீரமைப்பில் கடலாடி தொகுதி நீக்கப்பட்டது.

## மேற்கோள்கள்


பகுப்பு:வாழும் மக்கள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:8 ஆவது தமிழ்நாடு சட்டமன்ற உறுப்பினர்கள்
நீலமார்புச் சம்பங்கோழி

**நீலமார்புச் சம்பங்கோழி** (*Slaty-breasted Rail*) இவை இந்தியத் துணைக்கண்டம் மற்றும் தென்கிழக்காசியாப் பகுதிகளில் காணப்படும் கானாங்கோழி வகையைச் சார்ந்த ஒரு இனம் ஆகும். இந்தியாவில் உத்தராகண்டம் மாநிலத்தின் தலைநகரான தேராதூன் அருகில் இமயமலையின் அடிவாரத்தில் இதன் இனப்பெருக்கம் செய்யப்பட்டது பதுவாகியுள்ளது.

## மேற்கோள்கள்

பகுப்பு:தமிழ்நாட்டுப் பறவைகள்
பகுப்பு:கானாங்கோழி
பகுப்பு:வங்காளதேசப் பறவைகள்
பகுப்பு:இந்தியப் பறவைகள்
பகுப்பு:நேபாளப் பறவைகள்
பகுப்பு:தமிழ்நாட்டில் காணப்படும் பறவைகள்
பகுப்பு:இலங்கைப் பறவைகள்
பகாங் மாநிலத்தின் தமிழ்ப்பள்ளிகள்

மலேசியா; பகாங் மாநிலத்தில் 2020-ஆம் ஆண்டில், 37 தமிழ்ப் பள்ளிகள் இருந்தன. மொத்தம் 2,599 மாணவர்கள் கல்வி பயின்றனர். 422 ஆசிரியர்கள் பணி புரிந்தார்கள். மலேசியக் கல்வியமைச்சு வெளியிட்ட புள்ளிவிவரங்கள்.

## பகாங் மாவட்டங்களின் தமிழ்ப்பள்ளிகள் பட்டியல்

### [[பெந்தோங் மாவட்டம்]]

மலேசியா; பகாங்; பெந்தோங் மாவட்டத்தில் *(Bentong District)* 5 தமிழ்ப்பள்ளிகள் உள்ளன. அவற்றில் 519 மாணவர்கள் பயில்கிறார்கள். 71 ஆசிரியர்கள் பணியாற்றுகிறார்கள். மலேசியக் கல்வியமைச்சு 2020 ஜனவரி மாதம் வெளியிட்ட புள்ளிவிவரங்கள்.
 

### கேமரன்மலை மாவட்டம்
மலேசியா; பகாங்; கேமரன்மலை மாவட்டத்தில் *(Cameron Highlands District)* 8 தமிழ்ப்பள்ளிகள் உள்ளன. அவற்றில் 255 மாணவர்கள் பயில்கிறார்கள். 69 ஆசிரியர்கள் பணியாற்றுகிறார்கள்.

### ஜெராண்டுட் மாவட்டம்
மலேசியா; பகாங்; ஜெராண்டுட் மாவட்டத்தில் *(Jerantut District)* 1 தமிழ்ப்பள்ளி மட்டுமே உள்ளது. அவற்றில் 144 மாணவர்கள் பயில்கிறார்கள். 15 ஆசிரியர்கள் பணியாற்றுகிறார்கள்.

### லிப்பிஸ் மாவட்டம்
மலேசியா; பகாங்; லிப்பிஸ் மாவட்டத்தில் *(Kuala Lipis District)* 4 தமிழ்ப்பள்ளிகள் உள்ளன. அவற்றில் 137 மாணவர்கள் பயில்கிறார்கள். 34 ஆசிரியர்கள் பணியாற்றுகிறார்கள்.

### குவாந்தான் மாவட்டம்
மலேசியா; பகாங்; கோலா லிப்பீஸ் மாவட்டத்தில் *(Kuantan District)* 3 தமிழ்ப்பள்ளி மட்டுமே உள்ளது. அவற்றில் 365 மாணவர்கள் பயில்கிறார்கள். 46 ஆசிரியர்கள் பணியாற்றுகிறார்கள்.

### ரவுப் மாவட்டம்
மலேசியா; பகாங்; ரவுப் மாவட்டத்தில் *(Raub District)* 4 தமிழ்ப்பள்ளிகள் உள்ளன. அவற்றில் 233 மாணவர்கள் பயில்கிறார்கள். 42 ஆசிரியர்கள் பணியாற்றுகிறார்கள்.

### தெமர்லோ மாவட்டம்
மலேசியா; பகாங்; தெமர்லோ மாவட்டத்தில் *(Temerloh District)* 9 தமிழ்ப்பள்ளிகள் உள்ளன. அவற்றில் 735 மாணவர்கள் பயில்கிறார்கள். 114 ஆசிரியர்கள் பணியாற்றுகிறார்கள்.

### பெரா மாவட்டம்
மலேசியா; பகாங்; பெரா மாவட்டத்தில் *(Bera District)* 3 தமிழ்ப்பள்ளிகள் உள்ளன. அவற்றில் 73 மாணவர்கள் பயில்கிறார்கள். 31 ஆசிரியர்கள் பணியாற்றுகிறார்கள்.

## மேற்கோள்கள்

## மேலும் காண்க
* மலாக்கா மாநிலத்தின் தமிழ்ப்பள்ளிகள்
* ஜொகூர் மாநிலத்தின் தமிழ்ப்பள்ளிகள்
* நெகிரி செம்பிலான் மாநிலத்தின் தமிழ்ப்பள்ளிகள்
* பகாங் மாநிலத்தின் தமிழ்ப்பள்ளிகள்
* பேராக் மாநிலத்தின் தமிழ்ப்பள்ளிகள்
* கெடா மாநிலத்தின் தமிழ்ப்பள்ளிகள்
* கிளாந்தான் மாநிலத்தின் தமிழ்ப்பள்ளிகள்
* பெர்லிஸ் மாநிலத்தின் தமிழ்ப்பள்ளிகள்
* பினாங்கு மாநிலத்தின் தமிழ்ப்பள்ளிகள்
* கோலாலம்பூர் மாநகரத்தின் தமிழ்ப்பள்ளிகள்

## மேலும் இணைப்புகள்

பகுப்பு:மலேசியாவின் தமிழ்ப்பள்ளிகள் பட்டியல்
பகுப்பு:பகாங் மாநிலத்தின் தமிழ்ப்பள்ளிகள்
பகுப்பு:பகாங்
அதார் பூனாவாலா

**அதார் பூனாவாலா** (**Adar Poonawalla**)  (பிறப்பு: 14 சன்வரி 1981) கொரோனா வைரசு போன்ற தொற்று நோய்களுக்கு தடுப்பூசி மருந்துகள் உற்பத்தி செய்யும் சீரம் நிறுவனத்தின்  தலைமைச் செயல் அலுவலர் ஆக 2011-ஆம் ஆண்டு முதல் செயல்படுகிறார். மேலும் இவர் மேக்மா நிதி நிறுவனத்தின் தலைவராக மே 2021 முதல் செயல்படுகிறார். இவரின் தந்தை சைரஸ் எஸ். பூனாவாலா  சீரம் நிறுவனத்தின் நிறுவனத் தலைவர் ஆவார்.

## மேற்கோள்கள்

## வெளி இணைப்புகள்
* Official website
* அதார் பூனாவாலா: சீரம் தடுப்பூசி சாம்ராஜ்ஜியம் உருவானது எப்படி?

பகுப்பு:1981 பிறப்புகள்
பகுப்பு:வாழும் மக்கள்
பகுப்பு:இந்தியத் தொழிலதிபர்கள்
பகுப்பு:புனே நபர்கள்
பகுப்பு:பார்சி மக்கள்
பகுப்பு:இந்திய கோடீசுவரர்கள்
யோக் ஜேபி

**யோக் ஜாபி** என்பவர் தென்னிந்திய திரைப்பட நடிகர் ஆவார். இவர் குணச்சித்திர வேடங்களிலும், எதிர் நாயகனாகவும் தமிழ், தெலுங்கு, மலையாளம் ஆகிய மொழித் திரைப்படங்களில் நடித்துள்ளார். 2013 இல் நலன் குமாரசாமி இயக்கத்தில் வெளிவந்த சூது கவ்வும் திரைப்படத்தில் காவலராக நடித்தார். அந்தக் கதாபாத்திரத்தில் நன்றாக நடித்ததால் புகழ் பெற்றார்.

## தொழில்
யோக் ஜேபி 2003 இல் இயக்குநர் கௌதம் மேனனின் காக்க காக்க திரைப்படத்தில் அறிமுகமானார். அதன் பின்பு அறிந்தும் அறியாமலும், வேட்டையாடு விளையாடு, பில்லா போன்ற பல திரைப்படங்களில் நடித்தார்.

2013 ஆம் ஆண்டு நலன் குமாரசாமி இயக்கத்தில் சூது கவ்வும் என்ற திரைப்படத்தில் பிரம்மா என்ற காவலராக நடித்தார். எதிர்நாயகனான அந்த வேடத்தில் சிறப்பாக நடித்ததால் புகழ்பெற்றார். 2013 ஆம் ஆண்டு சிறந்த எதிர்நாயகனுக்கான விஜய் தொலைக்காட்சி விருதுக்குப் பரிந்துரைக்கப்பட்டார்.

*7 வது நாளில்* (2014) என்ற மலையாள படத்தில் முதல் முறையாகத் தோன்றினார்.

## செயல்பாடுகள்
யோக் ஜேபி சென்னையைச் சேர்ந்த நாடக நிறுவனமான தியேட்டர் ஒய் என்பதன் நிறுவனர் ஆவார். இவர் இந்தியாவில் பல்வேறு கல்லூரிகள் மற்றும் பள்ளிகளில் பணியாற்றியுள்ளார் மற்றும் பிரித்தானிய கவுன்சில் மற்றும் ஐக்கிய நாடுகள் சபை போன்ற சர்வதேச நபர்களுடன்  பணியாற்றியுள்ளார்.

யோக் ஜேபியின் தியேட்டர் ஒய் கல்வி பாடத்திட்டத்தில் கலை பயிற்றுவிக்கிறது. இவர் 2012-13 ஆம் ஆண்டிற்கான கலாச்சாரத் தலைவர்களுக்கான செவனிங்-க்ளோர் லீடர்ஷிப் திட்டத்தில் மதிப்புமிக்க சர்வதேச ஸ்காலர்ஷிப் பெற்றவர். இந்த உதவித்தொகைக்கு உலகளவில் தேர்ந்தெடுக்கப்பட்ட நான்கு அறிஞர்களில் ஒருவர் இவர்.

## திரைப்படவியல்

## குறிப்புகள்


## வெளி இணைப்புகள்
*

பகுப்பு:தெலுங்குத் திரைப்பட நடிகர்கள்
பகுப்பு:மலையாளத் திரைப்பட நடிகர்கள்
பகுப்பு:தமிழ்த் திரைப்பட நடிகர்கள்
பகுப்பு:வாழும் மக்கள்
மிது குரானா

**மருத்துவர் மிது குரானா** (*Dr. Mitu Khurana*)  இந்தியாவின் தில்லியைச் சேர்ந்த குழந்தைகள் நல மருத்துவராவார். இந்தியாவில் பெண் சிசுக் கொலைக்கு எதிராக செயல்பட்டார். கணவர் மற்றும் அவர் குடும்பத்தினருக்கு எதிராக வழக்கு தொடுத்து சட்டப்படியான நடவடிக்கை எடுத்தவர் என்பதால் இவர் பரவலாக அறியப்பட்டார். 
இவருடைய அனுமதியின்றி மீயொலி தொழில்நுட்பத்தைப் பயன்படுத்தி கருவிலிருக்கும் குழந்தை ஆணா பெண்ணா என்பதை குடும்பத்தினர் அறிந்து கொண்டதாகவும், பெண் குழந்தைகள் எனத் தெரிந்தவுடன் இரட்டைக் குழந்தைகளான இரு மகள்களையும் கருக்கலைப்பு செய்யும்படி அழுத்தம் கொடுத்ததாகவும், பால் தெரிவு கருக்கலைப்பு செய்ய மறுத்த காரணத்தினால் வீட்டு வன்முறையில் தன்னை அவர்கள் கொடுமைப்படுத்தியாகவும் குடும்பத்தினர் மீது குரானா குற்றம் சுமத்தினார்.

## வரலாறு
2008 ஆம் ஆண்டு கணவர் மற்றும் அவரது குடும்பத்தினருக்கு எதிராக சட்ட நடவடிக்கைகளைத் தொடங்கியபோது மிது குரானா முதன்முதலில் ஊடகங்களில் இடம்பெற்றார்.
## மிது குரானா தெரிவித்த குற்றச் சாட்டுகள்
*கணவர் கமல் குரானாவும் அவர் குடும்பத்தினரும் என்னுடைய அனுமதியின்றி கருவிலுள்ள குழந்தைகளின் பாலினம் கண்டறியும் சோதனை மூலம் கருவிலிருப்பது ஆணா பெண்ணா என்பதை அறிந்து கொண்டார்கள். 
*2005 ஆம் ஆண்டு சனவரி மாதத்தில் எனக்கு ஏற்பட்ட வயிற்று வலியை காரணம் காட்டி கணவரும் அவரது குடும்பத்தினரும் தில்லியிலுள்ள செய்ப்பூர் கோல்டன் மருத்துவமனைக்கு அழைத்துச் சென்றனர். அங்குள்ள  மருத்துவமனை ஊழியர்களுடன்  சேர்ந்து திட்டமிட்டு எனக்குத் தெரியாமல் மீயொலி பரிசோதனைக்கு என்னை  உட்படுத்தி கருவிலுக்கும் குழந்தைகளின் பாலினத்தை அறிந்து கொண்டுள்ளனர்.
*மருத்துவமனையிலிருந்து திரும்பியது முதல் காரணம் எதையும் கூறாமல்  கருக்கலைப்பு செய்யும்படி அழுத்தம் கொடுத்தனர். 
*இரண்டு பெண் குழந்தைகளை வளர்க்க இயலாது என்றும் அவர்களுக்கு திருமணம் செய்து வைப்பது மிகக்கடினம் என்றும் காரணத்தைக் கூறிய கணவர் இரண்டு குழந்தைகளில் ஒன்றையாவது கொன்று விடவேண்டும் என்று கருக்கலைப்புக்கு அழுத்தம் கொடுத்தார். 
*உணவு, மருந்து எதையும் கொடுக்காமல்  அறைக்குள் அடைத்து வைத்தல், மாடிப்படிகளிலிருந்து கீழே தள்ளி விடுதல் போன்ற குடும்ப வன்முறைகளுக்கு என்னை ஆளாக்கினார் என்று கணவர் மற்றும் அவருடைய குடும்பத்தினர் மீது மிது குரானா பல குற்றச்சாட்டுகளை சுமத்தினார்.
  
இறுதியில் மிது குரானா தனது கணவர் மற்றும் அவரது குடும்பத்தினரிடமிருந்து தப்பித்து  பெற்றோருடன் வசிக்க வீடு திரும்பினார். இரட்டை மகள்களை இரண்டு மாதங்களுக்கு முன்கூட்டியே பெற்றெடுத்தார்.

இதய அறுவை சிகிச்சையில் ஏற்பட்ட சிக்கல்களால் மிது குரானா 2020 ஆம் ஆண்டு மார்ச்சு மாதத்தில் இறந்தார்.
 
## மேற்கோள்கள்

பகுப்பு:இந்தியப் பெண்ணியவாதிகள்
பகுப்பு:2020 இறப்புகள்
பகுப்பு:இந்தியாவில் மகளிர் உரிமைகள்
இராஜபுதனம் முகமை

**இராஜபுதனம் முகமை** (**Rajputana Agency**) பிரித்தானிய இந்தியாவின் ஆட்சிப் பிரிவில், இராஜபுதனம் உள்ளிட்ட மேற்கு இந்தியாவில் செயல்படும்   சுதேச சமஸ்தானங்களை மேற்பார்வையிடும் அதிகாரம் படைத்த பிரித்தானிய அரசின் அரசியல் முகமைகளில் ஒன்றாகும். இராஜபுதன முகவர், அபு மலையில் உள்ள பிரித்தானிய தலைமை ஆளுநரின் நேரடி கண்காணிப்பில் செயல்படுவார். இராஜபுதன முகமையில் அடங்கிய 20 சுதேச சமஸ்தானங்களின் மொத்தப் பரப்பளவு 127541 சதுர கிலோ மீட்டர் ஆகும்.

## [[இராஜபுதனம்]] முகமைக்கு கட்டுப்பட்ட சுதேச சமஸ்தானங்களும், ஜமீன்தார்களும்

# அல்வார் சமஸ்தானம்
# உதய்பூர் இராச்சியம்
# பிகானேர் இராச்சியம்
# பான்ஸ்வாரா சமஸ்தானம்
# பரத்பூர் சமஸ்தானம்
# பூந்தி சமஸ்தானம்
# தோல்பூர் சமஸ்தானம்
# துங்கர்பூர் சமஸ்தானம்
# ஜெய்பூர் இராச்சியம்
# ஜெய்சல்மேர் சமஸ்தானம்
# உதய்பூர் இராச்சியம்
# பிகானேர் இராச்சியம்
# ஜோத்பூர் சமஸ்தானம்
# ஜாலவர் சமஸ்தானம் 
# கரௌலி சமஸ்தானம்
# கிசன்கர் சமஸ்தானம் 
# கோட்டா சமஸ்தானம் 
# பிரதாப்கர் சமஸ்தானம் 
# ஷாபுரா இராச்சியம்
#சிரோகி இராச்சியம்
#டோங்க் இராச்சியம் 

## புள்ளி விவரம்

## இதனையும் காண்க
* பஞ்சாப் அரசுகள் முகமை
* கத்தியவார் முகமை 
* ரேவா கந்தா முகமை
* மகி கந்தா முகமை
* பரோடா மற்றும் குஜராத் முகமை
* சூரத் முகமை
* மால்வா முகமை
* மத்திய இந்திய முகமை
* கிழக்கிந்திய முகமை
* மார்வார் பிரதேசம்
* மேவார்
* இராஜபுதனம்
* மராட்டியப் பேரரசு
* பிரித்தானிய இந்தியா
* சுதேச சமஸ்தானங்கள்
* இந்திய மன்னராட்சி அரசுகளின் பட்டியல்
* சுதேச சமஸ்தானங்களின் இணைப்பு ஒப்பந்தம்

## குறிப்புகள்

* 

## மேற்கோள்கள்
* *Imperial Gazetteer of India vol. IV* (1907), The Indian Empire, Administrative, Published under the authority of His Majesty's Secretary of State for India in Council, Oxford at the Clarendon Press. Pp. xxx, 1 map, 552.

பகுப்பு:பிரித்தானிய இந்தியாவின் உட்பிரிவுகள்
பகுப்பு:இராஜஸ்தான் வரலாறு 
பகுப்பு:மத்தியப் பிரதேச வரலாறு 
பகுப்பு:குசராத் வரலாறு
பகுப்பு:பிரித்தானிய இந்தியா
பகுப்பு:இந்திய வரலாறு
பகுப்பு:பிரித்தானிய இந்தியாவின் முகமைகள்
கூல் சுரேஷ்

**கூல் சுரேஷ்** என்பவர் தமிழ் திரைப்பட நகைச்சுவை நடிகர் ஆவார். பெரும்பாலும் நகைச்சுவை நடிகராக திரைப்படங்களில் நடித்துள்ளார்.சில படங்களில் சிறிய அளவிலான எதிர்நாயகனாக நடித்துள்ளார்.

## தொழில்
சுரேஷ் 2001 ஆம் ஆண்டு *[[சாக்லேட் (திரைப்படம்)|சாக்லேட்]]* திரைப்படம் மூலம் அறிமுகமானார். *[[காக்க காக்க (திரைப்படம்)|காக்க காக்க]]* (2003) மற்றும் *[[தேவதையைக் கண்டேன்]]* (2005) ஆகிய படங்களிலும் நகைச்சுவைப் பாத்திரங்களில் நடித்தார். நடிகர்கள் *[[சிங்கம் புலி]]* மற்றும் சந்தானம் ஆகியோருடன் நகைச்சுவை பாத்திரங்களில் நடித்துள்ளார்.

2018 இல் ஹரி உத்ரா இயக்கத்தில் படித்தவுடன் கிழித்து விடவும் திரைப்படத்தில் கூல் சுரேஷ், பிரதீக், ஸ்ரீதர், சீனி ஆகியோர் முக்கிய கதாபாத்திரங்களில் நடித்தனர். இதுவே சுரேஷ் நாயகனாக நடித்த முதல் திரைப்படம் ஆகும். புலனாய்வு திரில்லர் *சித்திராம் சொல்லாடி படத்திலும்* அவர் முக்கியக் கதாபாத்திரத்தில் நடிப்பார்.

## திரைப்படவியல்

; படங்கள்

### தொலைக்காட்சி

* *உறவுகள்* (2009 - 2012)
* *அது இது எது* (2012)
* *[[ஜீன்ஸ் (தொலைக்காட்சி நிகழ்ச்சி)|ஜீன்ஸ்]]* (2018) 
* *தாயா தாரமா?*
* *தில்லு முல்லு* (2019) 

## மேற்கோள்கள்


## வெளி இணைப்புகள்
*
*Cool Suresh

பகுப்பு:தமிழ்த் திரைப்பட நடிகர்கள்
பகுப்பு:தமிழ் நகைச்சுவை நடிகர்கள்
பகுப்பு:வாழும் மக்கள்
க. காமராஜ்

**கலிதீர்த்தான் காமராஜ்** என்பவர் இந்திய ஒன்றியம், தமிழ்நாட்டைச் சேர்ந்த ஒரு அரசியல்வாதி ஆவார். இவர் 2014 ஏப்ரலில் இந்திய நாடாளுமன்றத் தேர்தலில் மக்களவை உறுப்பினராக கள்ளக்குறிச்சி தொகுதியில் இருந்து அதிமுக சார்பில் போட்டியிட்டு தேர்ந்தெடுக்கபட்டார்.

## ஆரம்பகால வாழ்க்கை மற்றும் கல்வி
கமராஜ் 1966 சூலை 7 ஆம் நாள் இந்திய ஒன்றியம், தமிழ்நாட்டின் விழுப்புரம் மாவட்டம்  சங்கரபுரம் வட்டத்தில் உள்ள சோமந்தர்குடி கிராமத்தில் பிறந்தார். இவரின் தந்தை எஸ். கலிதீர்த்தன் முதலமைச்சர் எம். ஜி. ராமச்சந்திரன் தலைமையிலான ஆட்சிக் காலத்தில் சங்கராபுரம் தொகுதியில் போட்டியிட்டு  இரண்டு முறை சட்டமன்ற உறுப்பினராக (1980 மற்றும் 1985) தேர்ந்தெடுக்கபட்டார். இவரது தாய் பிச்சை அம்மாள்.

கமராஜ் மடூரில் உள்ள அரசு ஆரம்ப பள்ளியில் பள்ளிப்படிப்பை முடித்து. பின்னர் உயர்நிலைப் பள்ளிப்படிப்பை சென்னையில் உள்ள சர் எம். சி. டி. எம் செட்டியார் மேல்நிலைப்பள்ளியில் முடித்தார். 1984 இல்  மதராசு மருத்துவக் கல்லூரியில் சேர்ந்த இவர், 1989 இல் எம்.பி.பி.எஸ் பட்டம் பெற்ற மருத்துவராக ஆனார்.

பயிற்சி மருத்துவராக ஒரு ஆண்டு பணியாற்றியபின்னர், காமராஜ் 1992 இல் மதராஸ் மருத்துவக் கல்லூரியில் முதுகலை படிப்பில் சேர்ந்து, 1994 இல் பொது அறுவை மருத்துவத்தில் (எம்.எஸ்) முதுகலைப் பட்டம் பெற்றார். 1987 ஆம் ஆண்டில் கொல்கத்தாவில் மெக்ராத் இன்ஸ்டிடியூட் ஆப் லீடர்ஷிப் டிரெயினிங் நடத்திய மில்ட் லீடர்ஷிப் படிப்பையும் முடித்தார்.

## அரசியல் வாழ்க்கை
அரசியலில் இவர் நுழைந்தது சுகாதாரத்துறையில் இவரது சமூகப் பணிகளின் இயல்பான நீட்சியாகும். மேலும் இவர் ஊரக இந்திய அறுவை மருத்துவ  நிபுணர் சங்கத்தின் தீவிர உறுப்பினராக உள்ளார். அதிமுகவில், காமராஜ் மாவட்ட மருத்துவரணியின் செயலாளராக இருந்தார். விழுப்புரம் (கிழக்கு) மற்றும் கள்ளக்குறிச்சி மாவட்டத்தில் வசிப்பவர்களுக்கு மூன்று ஆண்டுகளாக இலவச மருத்துவ முகாம்களை ஏற்பாடு செய்ய உதவியதுடன்,  2012 பெப்ரவரி 26 அன்று ஒரு பெரிய சுகாதார மற்றும் இரத்த தான முகாம், மற்றும் 2013  மார்ச் 3 அன்று இதய  பரிசோதனை முகாம்களையும் நடத்தினார்.

2014 ஏப்ரல் பொதுத் தேர்தலில் கள்ளகுறிச்சி தொகுதியில்  அதிமுக  வேட்பாளராக காமராஜ் போட்டியிட்டு வெற்றிபெற்றார்.

மருத்துவர் க. காமராஜ் அதிமுக மக்களவை கட்சியின் செயலாளராக இருந்தார். மேலும் இவர் அதிமுக மக்களவை கட்சி கொறடாவாக இருந்தார்.

## வெளி இணைப்புகள்

* கல்லக்குரிச்சி தொகுதியில் இருந்து வேட்பாளர் பட்டியல் 

பகுப்பு:தமிழ்நாட்டைச் சேர்ந்த மக்களவை உறுப்பினர்கள்
பகுப்பு:வாழும் மக்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:விழுப்புரம் மாவட்ட மக்கள்
பகுப்பு:1966 பிறப்புகள்
பகுப்பு:16வது மக்களவை உறுப்பினர்கள்
மோனிசா உன்னி

**மோனிசா உன்னி** (*Monisha Unni*; 24 சனவரி 1971 - 5 திசம்பர் 1992) ஒரு இந்திய திரைப்பட நடிகை, மலையாள சினிமாவில் தனது படைப்புகளுக்கு பெயர் பெற்றவர்.

மோனிசா உன்னி மலையாளத் திரைப்பட நடிகையாவார். இவர் நடித்து 1986 ஆண்டில் வெளியான முதல் திரைப்படம் நகக்க்ஷதங்கள். இந்தத் திரைப்படம் மூலம் இவர் சிறந்த நடிகைக்கான தேசிய திரைப்பட விருதைப் பெற்றார்.

சாரதா, சோபனா, மீரா ஜாஸ்மின், சுரபி இலட்சுமி மற்றும் ஷோபாஆகியோருடன் சிறந்த நடிகைக்கான தேசிய திரைப்பட விருதை வென்ற ஆறு மலையாள நடிகைகளில் மோனிசா உன்னியும் ஒருவர்.

தனது குறுகிய கால திரையுலக வாழ்வில், எம். டி. வாசுதேவன் நாயர்,அரிகரன், பிரியதர்சன், அசயன்,கமல் மற்றும் சிபி மலையில் போன்ற இயக்குனர்களுடன் மோனிஷா பணியாற்றியுள்ளார்.

## ஆரம்பகால வாழ்க்கை
மோனிஷா உன்னி 1971 ஆம் ஆண்டில் கோழிக்கோடு பன்னியங்கராவில் நாராயணன் உன்னி, ஸ்ரீதேவி உன்னி ஆகியோருக்கு பிறந்தார். நாராயணன் உன்னி கேரள மாநிலம் பாலக்காடு மாவட்டத்திலுள்ள சோர்னூரிலிருந்து வந்து பெங்களூரில் தோல் வியாபாரம் செய்து வந்தார், அங்கு மோனிசா வளர்க்கப்பட்டார். ஸ்ரீதேவி உன்னி மோகினியாட்டத்தில் பயிற்சி பெற்ற நடனக் கலைஞர். மோனிசா தனது குழந்தைப் பருவத்தில் நடனம் கற்கத் தொடங்கினார், மேலும் ஒன்பது வயதாக இருந்தபோது மேடையில் தனது முதல் நடன அறங்கேற்றம் செய்தார்.

1985 இல் கர்நாடக மாநில அளவிலான மோகினியாட்டம் போட்டியில் கெளசிகா விருதை வென்றார். பெங்களூரிலுள்ள செயின்ட் சார்லஸ் உயர்நிலைப் பள்ளியிலும், பெங்களூர் பிஷப் காட்டன் பெண்கள் பள்ளியிலும் தனது பள்ளிப்படிப்பை முடித்தார். பெங்களூரில் உள்ள மவுண்ட் கார்மல் கல்லூரியில் உளவியலில் பட்டம் பெற்றார். அவருக்கு சசித் உன்னி என்ற மூத்த சகோதரும் உள்ளார்.

## மரணம்
மோனிசா உன்னி செப்படிவித்யா என்ற மலையாளத் திரைப்படத்தில் பணிபுரிந்து வந்தபோது கார் விபத்தில் இறந்தார். 1992 திசம்பர் 5 அன்று, மோனிசா, அவரது தாயார் சிறிதேவி உண்ணி ஆகியோருடன் சென்ற கார், ஆலப்புழாவில் உள்ள சேர்த்தலை அருகே  தேசிய நெடுஞ்சாலையில் சேர்ந்தலாவில் இருந்து முஹம்மா நோக்கிச் சென்ற கேரள அரசுப் பேருந்து மீது மோதியதில் விபத்து ஏற்பட்டது. அவரது தாயார் எலும்பு முறிவுகள் மற்றும் காயங்களுடன் உயிர் தப்பினார். பலத்த காயமடைந்த மோனிசா உயிரிழந்தார்.

## மேற்கோள்கள்

## வெளி இணைப்புகள்
* Monisha at MSI
* 

பகுப்பு:தெலுங்குத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:கேரள நடிகைகள்
பகுப்பு:1992 இறப்புகள்
பகுப்பு:1971 பிறப்புகள்
பகுப்பு:மலையாளத் திரைப்பட நடிகைகள்
பகுப்பு:கோழிக்கோடு மாவட்ட மக்கள்
வண்ணாரப்பேட்டை சட்டமன்றத் தொகுதி

**வண்ணாரப்பேட்டை சட்டமன்றத் தொகுதி** (*Washermanpet state assembly constituency*) என்பது தமிழ்நாட்டில் சட்டமன்றத் தொகுதியாக இருந்தது. இத்தொகுதியில் நடைபெற்ற தேர்தல்கள் மற்றும் வெற்றியாளர்கள் கீழே பட்டியலிடப்பட்டுள்ளனர். இத்தொகுதி 1952 முதல் 1967 வரை நடைமுறையிலிருந்தது, பின்னர் தொகுதி வரைமுறையின் போது மாற்றியமைக்கப்பட்டது.

## மெட்ராஸ் மாநிலம்

## தேர்தல் முடிவுகள்

### 1971

### 1967

## மேற்கோள்கள்

* 

பகுப்பு:சென்னை மாவட்டத்தின் நீக்கப்பட்ட சட்டமன்றத் தொகுதிகள்
துரை இராமசாமி

**துரை இராமசாமி** (16 செப்டம்பர் 1930-23 திசம்பர் 2023)(*Durai Ramasamy*) என்பவர் இந்திய அரசியல்வாதியும் தமிழகச் சட்டமன்றத்தின் முன்னாள் உறுப்பினருமாவார். 

## காங்கிரசில்
பெருந்தலைவர் கே. காமராசரால் ஈர்க்கப்பட்டு அரசியலில் ஈடுபடலானார். 10 ஆண்டுக் காலம் வெள்ளக்கோயில் ஊராட்சிமன்றத் தலைவராகவும், 15 ஆண்டுகள் தொழிற்சங்கத் தலைவராகவும் பணியாற்றிய இவர் 5 முறை சட்டமன்ற உறுப்பினராகவும் இருந்துள்ளார். தமிழ்நாட்டில் காங்கிரசு பிளவுபட்டபோது இவர் கே. காமராசரின் என்.சி.ஓ.வில் சேர்ந்தார். பின்னர் காமராசின் திடீர் மறைவுக்குப் பிறகு, கருப்பையா மூப்பனாருடன் சேர்ந்து கட்சியை இந்திரா காங்கிரசுடன் இணைத்தார். 

## அதிமுக
இவருக்கு காங்கிரசு கட்சி 1980 தேர்தலில் போட்டியிடும் வாய்ப்பினை மறுத்தது. எனவே இவர் சுயேச்சை வேட்பாளராகப் போட்டியிட்டார். இந்நேரத்தில் எம்.ஜி.ஆர் (அப்போதைய முதலமைச்சர்) இவரைத் தனது கட்சிக்கு அழைத்தார். இவர் அதிமுகவில் சேர்ந்து 1980 மற்றும் 1984 தேர்தல்களில் வெற்றி பெற்றார். 1989இல் இவர் அதிமுக (ஜெயலலிதா) அணியின் சார்பில் வெற்றிபெற்ற 28 சட்டமன்ற உறுப்பினர்களில் ஒருவராக இருந்தார். 1991 இல் மீண்டும் வெள்ளக்கோயில் தொகுதியிலிருந்து தேர்ந்தெடுக்கப்பட்டு கிராமப்புற தொழில்துறை அமைச்சரானார். ஆனால் பரவலான ஆட்சிக்கு எதிரான அலை காரணமாக 1996 இல் நடைபெற்ற தேர்தலில் தோல்வியடைந்தார். 2001 இல் இவர் மீண்டும் போட்டியிட வாய்ப்பு மறுக்கப்பட்டதால் சுயேச்சையாகப் போட்டியிட்டார். இத்தேர்தலிலும் தோல்வியினைச் சந்தித்தார்.

## சட்டமன்ற உறுப்பினராக
துரை இராமசாமி, தமிழ்நாடு சட்டமன்றத்திற்கு ஒருமுறை இந்திய தேசிய காங்கிரசு சார்பிலும் (1977) அண்ணா திராவிட முன்னேற்றக் கழகம் சார்பில் (1980, 1984, 1991) மூன்று முறையும் மற்றும் ஒரு முறை (1989) அதிமுக (ஜெயலலிதா) சார்பிலும் போட்டியிட்டு வெற்றிபெற்றுள்ளார்.

## இறப்பு
துரை இராமசாமி, வயது முதிர்வு காரணமாக 2023 திசம்பர் 23 அன்று காலமானார்.

## மேற்கோள்கள்
 
 
பகுப்பு:2023 இறப்புகள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:6 ஆவது தமிழ்நாடு சட்டமன்ற உறுப்பினர்கள்
பகுப்பு:7 ஆவது தமிழ்நாடு சட்டமன்ற உறுப்பினர்கள்
பகுப்பு:8 ஆவது தமிழ்நாடு சட்டமன்ற உறுப்பினர்கள்
பகுப்பு:9 ஆவது தமிழ்நாடு சட்டமன்ற உறுப்பினர்கள்
பகுப்பு:10 ஆவது தமிழ்நாடு சட்டமன்ற உறுப்பினர்கள்
நப்தாலி பென்னெட்

**நப்தாலி பென்னெட்** (*Naftali Bennett*; பிறப்பு:25 மார்ச் 1972) இசுரேலிய அரசியல்வாதியும், தற்போதைய பிரதமரும் ஆவார். இவர் இஸ்ரேல் தேசிய அரசியலில் 2012-ஆம் ஆண்டு முதல் திறம்பட செயல்பட்டு வருபவர் ஆவார். இவர் யூதர்கள் தாயகக் கடசியின் (HaBayit HaYehudi) அரசியல்வாதி ஆவார். நெப்தாலி பென்னெட் 2013-ஆம் ஆண்டு முதல் இஸ்ரேலின் ஓரவை முறைமை கொண்ட நாடாளுமன்றமான கெனெசெட்டில் உறுப்பின்ராக உள்ளார். பெஞ்சமின் நெதன்யாகு அமைத்த மூன்றாவது அமைச்சரவையில், நப்தாலி பென்னெட், 2013-ஆம் ஆண்டு முதல் 2015-ஆம் ஆண்டு வரை பொருளாதாரம மற்றும் சமயத்துறை அமைச்சராக இருந்தார். 2015-ஆண்டு முதல் பெஞ்சமின் நெதன்யாகுவின் நான்காம் அமைச்சர்வையிலும் கல்வித் துறை அமைச்சராக பதவி வகித்தார். மேலும் இவ்ர் பாலஸ்தீனர்கள் தன்னாட்சி கொண்ட தனி நாடு அமைக்கும் உரிமைக்கு எதிராக செயல்பட்டவர்.

பணி ஓய்வு பெறும் போது, இஸ்ரேலிய பாதுகாப்புத் துறையில் மேஜர் பதவியில் இருந்த நப்தாலி பென்னெட், பல சிறப்புப் படைகளில் பணியாற்றிய போது பல இராணுவ நடவடிக்கைகளில் பங்கு பெற்றார். படைத்துறையிலிருந்து விலகிய நப்தாலி பென்னெட் ஜெருசலம் ஹூப்ரு பல்கலைக்கழகத்தில் கல்வி கற்றார். நெப்தாலி பென்னெட் அரசியலில் நுழைவதற்கு முன்னர், கணினித் துறையில் மென்பொருள் தொழில் நுட்ப நிறுவனங்களை நிறுவி, செல்வந்தரானார். தற்போது இவர் *சியோட்டோ* மற்றும் *சொலுட்டோ* ஆகிய மென்பொருள் நிறுவனங்களில் தலைமைச் செயல் அலுவலராக உள்ளார்.

மேலும் நப்தாலி பென்னெட் நவீன மரபு வழி யூத சமயத்தின் பார்வையாளராக உள்ளார். இவர் முதன்முறையாக 2013-இல்  இஸ்ரேல் நாடாளுமன்றத்திற்கு தேர்ந்தெடுக்கும் போது, இவரது பெற்றோர்கள் ஐக்கிய அமெரிக்க நாட்டின் குடிமக்களாக இருந்ததால், நெப்தாலி பென்னெட்டும் ஐக்கிய அமெரிக்காவின் குடிமகன் உரிமையை பெற்றிருந்தார்.

2021 இஸ்ரேல்-பாலஸ்தீனப் பிணக்குகளுக்குப் பின்னர், இஸ்ரேல் பிரதமர் பெஞ்சமின் நெதன்யாவின் அரசை நீக்க,  நப்தாலி பென்னெட் சிறு சிறு கட்சிகளின் கூட்டணியை உருவாக்கியுள்ளார்.

## மேற்கோள்கள்

## வெளி இணைப்புகள்
* Who is Naftali Bennett? All about the millionaire who may replace Benjamin Netanyahu in Israel
* Bio at Knesset Website

பகுப்பு:1972 பிறப்புகள்
பகுப்பு:வாழும் மக்கள்
பகுப்பு:அமெரிக்க யூதர்கள்
பகுப்பு:இசுரேலிய அரசியல்வாதிகள்
இசுரேலியப் பிரதமர்கள்
கோமதி சீனிவாசன்

**கோமதி சீனிவாசன்** (*Gomathi Srinivasan*) என்பவர் இந்திய அரசியல்வாதி மற்றும் தமிழக சமூக நல அமைச்சராகவும் இருந்துள்ளார்.

கோமதி சீனிவாசன் முதல்முறையாக 1980 ல் வலங்கைமான் சட்டமன்றத் தொகுதியிலிருந்து அனைத்திந்திய அண்ணா திராவிட முன்னேற்றக் கழக (அதிமுக) வேட்பாளராகப் போட்டியிட்டு சட்டமன்றத்திற்குத் தேர்ந்தெடுக்கப்பட்டார். 1980 மற்றும் 1987க்கு இடையில் ம. கோ. இராமச்சந்திரன் அமைச்சரவையில் சமூக நல அமைச்சராகப் பணியாற்றினார். 1984 தேர்தலில் பட்டியல் சாதியினரின் வேட்பாளர்களுக்காக வலங்கைமான் தொகுதி ஒதுக்கப்பட்ட அதே தொகுதியிலிருந்து மீண்டும் தேர்ந்தெடுக்கப்பட்டார்.

எம். ஜி. ஆரின் மறைவுக்குப் பின்னர் சீனிவாசன் திராவிட முன்னேற்றக் கழகத்தில் (திமுக)

பகுப்பு:11 ஆவது தமிழ்நாடு சட்டமன்ற உறுப்பினர்கள்
பகுப்பு:தமிழ்நாடு அரசியலில் பெண்கள்
பகுப்பு:வாழும் மக்கள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:7 ஆவது தமிழ்நாடு சட்டமன்ற உறுப்பினர்கள்
பகுப்பு:8 ஆவது தமிழ்நாடு சட்டமன்ற உறுப்பினர்கள்
பகுப்பு:தமிழக சட்டமன்ற பெண் உறுப்பினர்கள்
பெரிய நாடோடிக் கூட்டம்

**பெரிய நாடோடிக் கூட்டம்** என்பது தங்க நாடோடிக் கூட்டத்தின் எஞ்சிய பகுதியைக் கொண்டு உருவான ஒரு நாடு ஆகும். இது பதினைந்தாம் நூற்றாண்டின் நடுப்பகுதியிலிருந்து 1502 ஆம் ஆண்டுவரை நீடித்திருந்தது. சராய் நகரத்தில் தங்க நாடோடிக் கூட்டத்தின் உள் பகுதியை மையமாகக் கொண்டு இந்த நாடு இருந்தது. இந்த நாட்டில் இருந்துதான் ஆஸ்ட்ரகான் கானரசு மற்றும் கிரிமிய கானரசு ஆகிய நாடுகள் பிரிந்தன. அவை பெரிய நாடோடிக் கூட்டத்தின் எதிரி நாடுகளாயின. உக்ரா ஆற்றில் பெரிய நிலைப்பாட்டில், பெரிய நாடோடிக் கூட்டத்தின் படைகள் உருசியாவின் மூன்றாம் இவானிடம் தோற்ற நிகழ்வானது உருசியா மீதான தாதர் நுகத்தடியின் முடிவாக அடையாளப்படுத்தப்படுகிறது.

## பெரிய நாடோடிக் கூட்டத்தின் வீழ்ச்சி
சூச்சியின் தங்க நாடோடிக் கூட்டமானது பதினான்காம் நூற்றாண்டில் பலவீனமான தன்மையைக் காட்டத் தொடங்கியது. இந்த அரசியல் அமைப்பில் பிரச்சினைகள் ஆரம்பித்தன. 1390களில் தோக்தமிசால் மீண்டும் தங்க நாடோடிக் கூட்டமானது ஒன்றிணைக்கப்பட்டது. ஆனால் அந்த நேரத்தில் தைமூரின் படையெடுப்பானது நாடோடிக் கூட்டத்தை மேலும் பலவீனமடையச் செய்தது. எடிகுவின் (நாடோடிக் கூட்டத்தைக் கடைசியாக இணைத்த நபர்) இறப்பு நிகழ்ந்த 1419ஆம் ஆண்டானது தங்க நாடோடிக் கூட்டத்தின் சிதைவின் கடைசி படிகளில் ஒன்றை அடையாளப்படுத்துகிறது. சிதைவடைந்த அரசானது நோகை கானரசு, கசன் கானரசு மற்றும் கசனில் இருந்து பிரிந்த கசிமோவ் கானரசு என தனித்தனி நாடுகளானது. தங்க நாடோடிக் கூட்டத்தின் வாரிசு நாடு நாங்கள்தான் என இந்த ஒவ்வொரு கானரசுகளும் கோரின. தங்க நாடோடிக் கூட்டத்தின் தேசிய மையம் ஆகிய சராய் நகரத்தை மையமாகக் கொண்டு தான் பெரிய நாடோடிக் கூட்டமும் இருந்தது. இதன் பகுதிகளானவை 4 பழங்குடியினங்களால் தலைமை தாங்கப்பட்டன. அவை கியாத், மங்குத், சிசிவுத் மற்றும் கொங்கிராடு ஆகியவை ஆகும். பெரிய நாடோடிக் கூட்டமானது எளிமையாக ஓர்டா அல்லது ஹோர்ட் என அழைக்கப்பட்டது. ஆனால் அப்பகுதியில் இருந்த வெவ்வேறு நாடோடிக் கூட்டங்கள் ஒன்றிலிருந்து மற்றொன்றை பிரித்து அறிவதற்காக இந்த நாட்டின் பெயர் முதன்முதலாக ஆதாரங்களில் 1430களில் பெரிய நாடோடிக் கூட்டம் என்று குறிப்பிடப்பட்டது. முன்பு செழித்திருந்த தங்க நாடோடிக் கூட்டத்தின் பெருமையுடன் தொடர்பு படுத்துவதற்காக இந்நாடு பெரிய நாடோடிக் கூட்டம் என்று அழைக்கப்பட்டிருக்கலாம் என கருதப்படுகிறது.

## உசாத்துணை

பகுப்பு:ஐரோப்பாவின் முன்னாள் நாடுகள்
பகுப்பு:உருசியாவின் வரலாறு
எம். குலாம் முகைதீன்

**எம்.  குலாம் மொகைதீன்** (பிறப்பு 1918) என்பவர் இந்திய ஒன்றியம், தமிழகதைச் சேர்ந்த  அரசியல்வாதி ஆவார். இவர் இந்திய தேசிய காங்கிரசு கட்சியைச் சேர்ந்தவர்.  இவர் 1957 இல் திருச்சிராப்பள்ளி தொகுதியில் இருந்து மக்களவை உறுப்பினராக தேர்ந்தெடுக்கபட்டார்.

## கல்வி
இவர் மதுரை அமெரிக்கன் கல்லூரியில் படித்தார்

## உறுப்பினர்

* மதுரை மாணவர் கூட்டமைப்பு, முன்னாள் செயலாளர்.
*  உத்தம்பாளைய கூட்டுறவு சங்க முன்னாள் செயலாளர். 
*தேனி கூட்டுறவு சங்க,  முன்னாள் உறிப்பினர்
* வெள்ளையனே வெளியேறு  இயக்கத்தின் முக்கிய செயற்பாட்டாளர்
* 1942 ல் நடந்த போராட்டத்தின் போது, இவர் ஒரு மாணவர் தலைவராக பல போராட்டங்களுக்கு தலைமை தாங்கினார்.
* இந்திய தேசிய காங்கிரஸின் நகர, மாவட்ட மற்றும் மாகாண காங்கிரஸின் முன்னாள் தலைவர்;
* உத்தமபாளையம் நகர பஞ்சாயத்து முன்னாள் தலைவர்,
* உத்தமபாளையம் கிளை சிறைச்சாலையின் கெளரவ பார்வையாளர் மற்றும் நல அலுவலர்.

## குறிப்புகள்

பகுப்பு:திண்டுக்கல் மாவட்ட மக்கள்
பகுப்பு:தமிழ்நாட்டைச் சேர்ந்த மக்களவை உறுப்பினர்கள்
பகுப்பு:2ஆவது மக்களவை உறுப்பினர்கள்
பகுப்பு:1918 பிறப்புகள்
மெத்தில் பைருவேட்டு

**மெத்தில் பைருவேட்டு** (*Methyl pyruvate*) CH3C(O)CO2CH3 என்ற மூலக்கூற்று வாய்ப்பாட்டால் விவரிக்கப்படும் ஒரு கரிமச் சேர்மமாகும். பைருவிக் அமிலத்தினுடைய மெத்தில் எசுத்தர் என்று இந்நிறமற்ற சேர்மம் வகைப்படுத்தப்படுகிறது. அலானின் மற்றும் லாக்டிக் அமிலங்களைத் தயாரிக்க உதவும் ஒருபடி சமச்சிர் முன்னோடிச் சேர்மமாக மெத்தில் பைருவேட்டு கவனத்தை ஈர்க்கிறது. பைருவிக் அமிலத்தை எசுத்தராக்கல் வினைக்கு உட்படுத்தி மெத்தில் பைருவேட்டு தயாரிக்கப்படுகிறது.

இருமெத்தில் 2,3-இருமெத்திலீன்பியூட்டேண்டையோயேட்டு தயாரிப்பில் மெத்தில் பைருவேட்டு பயன்படுத்தப்படுகிறது. 

## மேற்கோள்கள்

பகுப்பு:மெத்தில் எசுத்தர்கள்
பகுப்பு:கீட்டோ எசுத்தர்கள்
இருமெத்தில் 4-(மெத்தில்தயோ)பீனைல் பாசுபேட்டு

**இருமெத்தில் 4-(மெத்தில்தயோ)பீனைல் பாசுபேட்டு** (*Dimethyl 4-(methylthio)phenyl phosphate*) C9H13O4PS என்ற மூலக்கூற்று வாய்ப்பாட்டால் விவரிக்கப்படும் ஒரு கரிமச் சேர்மமாகும். நிறமற்ற இந்நீர்மம் அகாரிசைடு எனப்படும் மென்னுண்ணிக் கொல்லியாகவும் பூச்சிக் கொல்லியாகவும்  பயன்படுத்தப்படுகிறது. 
 
சூடுபடுத்தினால் சிதைவடைந்து நச்சுத்தன்மை மிக்க கந்தக மற்றும் பாசுபரசு ஆக்சைடுகளை வெளியிடுகிறது.
 
வாய்வழியாகச் சென்றாலோ அல்லது தோலில் அதிக வெளிப்பாடு கண்டாலோ  அதிக நச்சுத்தன்மையை உண்டாக்கும்.  நரம்பு மண்டலம் பாதிக்கப்படலாம் சுவாசச் சிக்கல் ஏற்பட்டு மரணத்தையும் ஏற்படுத்தக்கூடும். (EPA, 1998)

## மேற்கோள்கள்

பகுப்பு:மெத்தில் எசுத்தர்கள்
பகுப்பு:பாசுபேட்டு எசுத்தர்கள்
பகுப்பு:தயோயீத்தர்கள்
பகுப்பு:கரிமச் சேர்மங்கள்
பகுப்பு:பூச்சிக்கொல்லிகள்
மெத்தில் 2-குளோரோ அக்ரைலேட்டு

**மெத்தில் 2-குளோரோ அக்ரைலேட்டு** (*Methyl 2-chloroacrylate*) C4H5ClO2  என்ற மூலக்கூற்று வாய்ப்பாட்டால் விவரிக்கப்படும் ஒரு கரிமச் சேர்மமாகும். நிறமற்ற இந்நீர்மம் பல்மெத்தில்மெத்தக்ரைலேட்டு போன்ற அக்ரைலிக் உயர் பலபடிகள் தயாரிப்பில் பயன்படுத்தப்படுகிறது. சில சிறப்பு பலபடிகள் தயாரிப்பில் இதுவொரு ஒருபடியாகவும் பயன்படுத்தப்படுகிறது. 
 
மெத்தில் 2-குளோரோ அக்ரைலேட்டு சேர்மத்தை பலபடியாக்க இயலும். இது நீரில் கரையாது. தோல், கண், நுரையீரல் போன்ற  உடல் உறுப்புகளுக்கு இது எரிச்சலூட்டும். வாயுவை நுகர நேர்ந்தால் நுரையீரல் வீக்கம் ஏற்படும். தோலில் பட நேர்ந்தால் பெரிய கொப்புளங்கள் தோன்றும்.
  
மெத்தில் 2-குளோரோ அக்ரைலேட்டுடன் தயோயூரியாவைச் சேர்த்து வினைப்படுத்தினால் எல்-சிசுட்டீன் உண்டாகிறது. இவ்வினையில் இடைநிலை விளைபொருளாக 2-அமினோதயசோலின்-4-கார்பாக்சிலிக் அமிலம் உருவாகிறது.
 
## மேற்கோள்கள்

பகுப்பு:மெத்தில் எசுத்தர்கள்
பகுப்பு:அக்ரைலேட்டு எசுத்தர்கள்
பகுப்பு:ஒற்றைப்படிகள்
த. நாகரத்தினம்

**தங்கவேலு நாகரத்தினம்** (பிறப்பு: செப்டம்பர் 1, 1933)  என்பவர் ஒரு இந்திய தமிழ் அரசியல்வாதியாவார். இவர் தமிழ்நாட்டின் திருவள்ளூர் மாவட்டத்ததின் (பழைய செங்கல்பட்டு மாவட்டம்) நுங்கம்பாக்கத்தில் பிறந்தார்.  மதராஸ் பல்கலைக்கழகத்தின் நியூ பிரசிடென்சி கல்லூரியில் இளங்கலை, மற்றும் சென்னை டாக்டர் அம்பேத்கர் சட்டக் கல்லூரியில் பி.எல். படித்தார். திமுகாவைச் சேர்ந்தவரான இவர்  ஸ்ரீபெரம்புதூர் தொகுதியில் இருந்து இரண்டு முறை இந்திய மக்களவை உறுப்பினராக தேர்ந்தெடுக்கப்பட்டுள்ளார்.

## குறிப்புகள்
 

பகுப்பு:காஞ்சிபுரம் மாவட்ட மக்கள்
பகுப்பு:திருவள்ளூர் மாவட்ட மக்கள்
பகுப்பு:தமிழ்நாட்டைச் சேர்ந்த மக்களவை உறுப்பினர்கள்
பகுப்பு:வாழும் மக்கள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:7வது மக்களவை உறுப்பினர்கள்
பகுப்பு:1933 பிறப்புகள்
பகுப்பு:11வது மக்களவை உறுப்பினர்கள்
ஆ. கருப்பையா

**ஆ. கருப்பையா** (*A. Karuppiah*) என்பவர் இந்திய அரசியல்வாதி மற்றும் தமிழக சட்டப்பேரவை முன்னாள் உறுப்பினர் ஆவார். இவர் பிப்ரவரி 14 1932 அன்று பிறந்தார். தனது பள்ளிப் படிப்பினை கேரளாவில் உள்ள மூணாற்றில் முடித்தார். விவசாயத் தொழிலைச் செய்து வந்த கருப்பையா 1967ஆம் ஆண்டு கங்கைகொண்டான் சட்டமன்றத் தொகுதிக்கு நடைபெற்ற தேர்தலில் திமுக வேட்பாளராகப் போட்டியிட்டு 34,797 வாக்குகள் பெற்று வெற்றிபெற்றார். இவர் மீண்டும் 1971ஆம் நடைபெற்ற தேர்தலிலும் இத்தொகுதியிலிருந்து தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

## மேற்கோள்கள்

பகுப்பு:4 ஆவது தமிழ்நாடு சட்டமன்ற உறுப்பினர்கள்
பகுப்பு:5 ஆவது தமிழ்நாடு சட்டமன்ற உறுப்பினர்கள்
பகுப்பு:தமிழ்நாடு சட்டமன்ற தி. மு. க. உறுப்பினர்கள்
பகுப்பு:திருநெல்வேலி மாவட்ட மக்கள்
இரைபோகருவமலேசு எச்1

**இரைபோகருவமலேசு எச்1** (RNASEH1) என்று அழைக்கப்படும் ஆரென்னேயசு *எச் 1* என்பது ஒரு நொதி ஆகும். இது மனிதர்களில் ஆர் என் ஏ எஸ் ஈ எச்1 (RNASEH1) எனும் மரபணு செயல்பாட்டினால் சுரக்கின்றது. RNase H1 என்பது ஒரு குறிப்பிட்டப்படாத் உட்கரு நொதியாகும், நீராற்பகுத்தல் செயல்முறையின் மூலம் இரைபோ கருவமில பிளவு வினைவேக மாற்றியாகச் செயல்படுகிறது.

## மேற்கோள்கள்

## மேலும் காண்க

*
*
*
*
*
*
*
*
*
*
*
*
*
*
*
*
*

பகுப்பு:மரபணுக்கள்
பகுப்பு:நொதிகள்
கோச்சு

**கோச்சு** என்பவர் வெள்ளை நாடோடிக் கூட்டத்தின் கான் ஆவார். இவர் 1280 முதல் 1302 வரை ஆட்சி செய்தார். இவர் சர்தக்தய் மற்றும் கொங்கிராடு இன கியூஜியன் ஆகியோரின் மூத்த மகன் ஆவார். ஓர்டா கானின் பேரன் ஆவார்.

கோச்சுவிடம் ஏராளமான மக்கள் இருந்ததாக மார்க்கோபோலோ கூறியுள்ளார். ஆனால் இவர் யாருடனும் போர் புரியவில்லை. இவரது மக்கள் மிகுந்த அமைதியுடன் வாழ்ந்து வந்தனர். 1280 ஆம் ஆண்டு முதல் கோச்சு குப்லாய் கானுக்கு நட்பு ரீதியிலான கடிதங்களை அனுப்பினார். கூட்டணி வைத்துக் கொள்வதற்காக பெருமளவிலான தானியங்கள் மற்றும் சீனாவின் மற்ற முக்கியமான பொருட்களை யுவான் அரசமரபு கோச்சுவுக்குக் கொடுத்தது. ரசீத்தல்தீன் அமாதனியின் கூற்றுப்படி தனது உறவினர்களான பாரசீகத்திலிருந்த ஈல்கானரசுடன் கோச்சு மிகுந்த நட்பு ரீதியிலான உறவு முறையைப் பின்பற்றினார். ரசீத்தல்தீன் அமாதனியின் கூற்றுப்படி கோச்சு, கய்டு பக்கம் இணைந்தார்.

காசுனி மற்றும் பாமியான் ஆகிய பகுதிகளைக் கோச்சு வைத்திருந்தார். இப்பகுதிகளுக்கு சகதாயி கானரசு அல்லது ஈல்கான் ராஜாதி ராஜனாக இருந்திருக்கக் கூடும் எனக் கருதப்படுகிறது. 1269 ஆம் ஆண்டு ஈரானைத் தாக்குவதற்கு முன்னர் அப்பகுதிகளை விட்டுவிடுமாறு சகதை கானரசின் ஆட்சியாளரான பரக் கேட்டுக்கொண்ட போது கோச்சு விட்டுக் கொடுக்க மறுத்தார். தன்னுடைய கூட்டணி யாருடன் என்பதை காட்டினார். 

கோச்சு செல்வாக்கு மிகுந்த கானாக இருந்தார். நடு ஆசியாவில் குப்லாய்க்கு ஆதரவாகச் செயல்பட்ட போர்சிசின் இளவரசர்கள் பிறகு அவருக்கு எதிராக கிளர்ந்து எழுந்த போது ஒருவருக்கு ஒருவர் சண்டையிட்டுக் கொண்டனர். அவர்கள் கோச்சுவிடம் முறையிட்டனர். அண்ணளவாக 1302 ஆம் ஆண்டு உடல் பருமன் காரணமாகக் கோச்சு உயிரிழந்தார்.

## பரம்பரை

* செங்கிஸ் கான்

* சூச்சி

* ஓர்டா கான்

* சர்தக்தய்

* **கோச்சு**

## உசாத்துணை

பகுப்பு:போர்சிசின்
பகுப்பு:13ஆம் நூற்றாண்டு மங்கோலிய ஆட்சியாளர்கள்
பயன் (கான்)

**பயன்** (அல்லது **புயன்**; **நையன்**) (கசாக்கு: Баян хан) (ஆட்சி. 1302-1309) என்பவர் வெள்ளை நாடோடிக் கூட்டத்தின் மிகப்பிரபலமான கான்களில் ஒருவராவார். மங்கோலிய மொழியில் பயன் என்றால் "செழிப்புமிக்க" மற்றும் புயன் என்றால் "நற்செயல்" (மதத்தில் குறிப்பிடப்படுவது போல) என்று பொருள்.

தங்க நாடோடிக் கூட்டத்தின் பிரிவுகளான வெள்ளை மற்றும் நீல நாடோடிக் கூட்டங்கள் ஆகிய அனைத்தும் மங்கோலியர்களால் ஆளப்பட்டன. இந்த நாடுகளின் உயர் வகுப்பினராக மங்கோலியர்கள் இருந்தனர். குடிமக்களாக கசக் மக்கள் இருந்தனர். பயன் கான் பதவிக்கு வந்தபோது அவரது உறவினர்கள் பயனுக்கு எதிராக எதிர்ப்புக் காட்டினர். கய்டு மற்றும் துவாவால் ஆதரிக்கப்பட்ட பயனின் உறவினரான கோப்லெக் இவரை எதிர்த்தார். தன்னை எதிர்த்த உறவினரான கோப்லெக் மற்றும் கய்டுவின் படைகளுக்கு எதிராகப் பலமுறை பயன் போரிட்டு உள்ளார். தங்க நாடோடிக் கூட்டம் மற்றும் நீல நாடோடிக் கூட்டத்தின் ஆட்சியாளரான தோக்தாவிடம் பயன் உதவி கோரினார். இச்சூழ்நிலையைக் கண்டு தோக்தா கோபமடைந்தார். எதிர்ப்பாளர்களுக்கு உதவி செய்யக் கூடாது என கய்டுவுக்கு எச்சரிக்கை விடுத்தார்.

யுவான் அரசமரபின் தெமுர் கானுடன் கூட்டணி வைக்கப் பயன் முயற்சி செய்தார். மங்கோலியப் பேரரசின் ராஜாதிராஜனாகிய அவருடன், சகதாயி கானரசு மற்றும் கய்டு ஆகியோருக்கு எதிராக இக்கூட்டணியை ஏற்படுத்த அவர் முயற்சித்தார். எனினும் பயன் மற்றும் தெமுர் கான் ஆகிய இருவரின் அமைவிடங்களுக்கு இடைப்பட்ட தொலைவானது இவர்களின் கூட்டணியைப் பயனற்றதாக்கியது. இறுதியில் பயன் தனது எதிரிகளைத் தோற்கடித்தார். 1309 ஆம் ஆண்டுவரை தனது நாடோடிக் கூட்டத்தை ஆட்சி புரிந்தார். பயனின் இராணுவத்தில் சிர்காசியர்கள், உருசியர்கள் மற்றும் அங்கேரியர்கள் (பஷ்கிர்களாக இருந்திருக்கலாம்) ஆகியோர் பணியாற்றியதாகக் கூறப்பட்டது.

1880 இல் எழுதிய ஹோவொர்த், காசுனி மற்றும் பாமியான் ஆகிய இடங்களைத் தனது இருப்பிடமாகக் கோப்லெக் கொண்டிருந்திருக்கலாம் என்று கருதுகிறார். ஹுலாகுவுக்குச் சில துருப்புகளைப் பெர்கே கடன் கொடுத்ததாக ஹோவொர்த் கூறுகிறார். இருவருக்குமிடையில் பகை ஏற்பட்டபோது அத்துருப்புகளில் சிலர் கிழக்கு நோக்கிச் சென்றனர். தற்போதைய ஆப்கானித்தான் அமைந்திருக்கும் பகுதியில் ஒரு புதிய சமஸ்தானத்தை நிறுவினர். தொலை தூரத்தில் இருந்த தங்க நாடோடிக் கூட்டத்தின் குடிமக்கள் தாங்கள் எனக் கூறிக் கொண்டனர்.

## பரம்பரை

* செங்கிஸ் கான்

* சூச்சி
* ஓர்டா கான்
* சர்தக்தய்
* கோச்சு
* **பயன்**

## உசாத்துணை
பகுப்பு:போர்சிசின்
ஜின்னோர்கர்

thumb| மேற்கிலிருந்து ஜின்னோர்கர் கோட்டை
**ஜின்னோர்கர்** (Ginnorgarh) அல்லது ஜின்னர்கர் ( இந்தி गिन्नोर्गढ़) என்பது மத்திய பிரதேசத்தின் செஹோர் மாவட்டத்தில் உள்ள ஒரு கோட்டையாகும்.  700 மீட்டர் உயரமுள்ளஒரு பாறையின் உச்சியில் ராத்தாபானி புலி காப்பகப் பகுதியில் அமைந்துள்ள ஜின்னோர்கரில் இரண்டு இயற்கை நீர்நிலைகளும் பல அரண்மனைகளும், நுழைவாயில்களும், கோட்டைகளின் எச்சங்களும் உள்ளன.

thumb| ஜின்னோர்கர், பிரதான அரண்மனையின் இடிபாடுகள்
தற்போதைய கட்டமைப்புகளில் காணப்படும் சான்றுகளின்படி, ஜின்னோர்கர் பரமாரப் பேரரசின் பிற்பகுதியில் கட்டப்பட்டது. ஆனால் இந்த இடம் முதலில் கோண்டு ஆட்சியாளர்களின் கீழ் முக்கியத்துவம் பெற்றது.  அரண்மனையை சக்திவாய்ந்த கோண்டு போர்வீரரான நிஜாம் ஷா கட்டியிருக்கலாம். இந்தக் கட்டிடம் இந்தியாவிலுள்ள மற்ற அரண்மனைக் கட்டிடக்கலைகளைப் போலவே கட்டப்படுலுள்ள கர்பூஜா மகால் பாணிக்கு நெருக்கமாக உள்ளது. நிஜாம் ஷாவின் மருமகனால்,நஞ்சு வைத்து கொள்ளப்பட்ட பின்னர், அவரது விதவை இராணி கமலாபதியும் அவரது மகனும் கோட்டையில் தஞ்சம் புகுந்தனர். இராணி மாநிலத்தின் உண்மையான ஆட்சியாளரான தோஸ்த் முஹம்மது கானிடம் பாதுகாப்பு கோரினார். 1723இல் கமலாபதி இறந்தவுடன், அவரது மகன் நவால் ஷா கோட்டையின் பொறுப்பை ஏற்றுக்கொண்டார். தோஸ்த் முஹம்மது கான் பின்னர் போபாலில் இருந்து ஜின்னோர்கருக்கு சென்று கோட்டையை திருட்டுத்தனமாக கைப்பற்றவும் முடிந்தது.

ஜின்னோர்கரில் போபால் ஆட்சியாளர்களின் இருப்பு பற்றிய  சான்று பிற்கால கட்டிடங்களின்  நுழைவாயில்களில் ஒன்றில் 1725-26 தேதியிட்ட பாரசீக மொழியில் எழுதப் பட்ட ஒரு கல்வெட்டுகளில் உள்ளது. இருபதாம் நூற்றாண்டின் முற்பகுதியில், கட்டிடங்கள் இடிந்து விழுவதாக தொல்லியலாளர் சி.இ. லுவார்ட் பதிவு செய்தார்.  மத்திய பிரதேசத்தின் தொல்பொருள் மற்றும் அருங்காட்சியகத் துறையின் கீழ் பாதுகாக்கப்பட்ட நினைவுச்சின்னமாக இருந்தபோதிலும், கட்டமைப்புகள் தொடர்ந்து வீழ்ச்சியடைந்து அழிக்கப்பட்டன.
thumb| ஜின்னோர்கர், சுவர் பூச்சுகளுடன் பாழடைந்த குவிமாடம்

## மேற்கோள்கள்

பகுப்பு:மத்தியப் பிரதேசக் கோட்டைகள்
பகுப்பு:மத்தியப் பிரதேச வரலாறு
சி.வி. ரங்காசார்லு நினைவு அரங்கம்

**ரங்காச்சார்லு நினைவு அரங்கம்** (*Rangacharlu Memorial Hall*) இந்தியாவின் கர்நாடக மாநிலம் மைசூரில் 1884 ஆம் ஆண்டு கட்டப்பட்ட ஓர் அரங்கமாகும். மைசூர் நகர அரங்கம் என்றும் நகர அரங்கம் என்றும் பொதுவாக இது அழைக்கப்படுகிறது. 1881 ஆம் ஆண்டு மைசூர் அரசு முடியாட்சியை மீட்டெடுத்த பின்னர் பிந்தைய மைசூரின் முதல் திவானான திவான் சர் சி.வி.ரங்காச்சார்லுவின் நினைவாக இவ்வரங்கம் கட்டப்பட்டது.

அரங்கத்தின் கட்டுமான செலவை  மகாராசா பத்தாம் சாமராச உடையார்  வழங்கினார். ரங்கச்சார்லுவை அடுத்து வந்த  திவான் சர் கே. சேசாத்ரி அய்யர் ரங்காச்சார்லு நினைவு அரங்கத்தின் முதன்மைப் பொறியாலராகவும் வடிவமைப்பாளராகவும் செயல்பட்டார். 
## மேற்கோள்கள்


பகுப்பு:கர்நாடகத்தில் உள்ள கட்டிடங்கள்
பகுப்பு:மைசூர்
நமோகார மந்திரம்

**நமோகார மந்திரம்** அல்லது **நவ்கார மந்திரம்** என்பது சைன சமயத்தின் மிகவும் குறிப்பிடத்தக்க மந்திரமும் தொடர்ந்து பயன்பாட்டிலிருந்து வரும் மிகப் பழமையான மந்திரமும் ஆகும். இதுவே சைனர்கள் தியானம் செய்யும்போது கூறும் முதல் வழிபாடு ஆகும்.இம் மந்திரம், *பஞ்ச நமசுகார மந்திரம்*, *நமசுகார மந்திரம்*, *நவகார மந்திரம்* அல்லது *பரமேட்டி மந்திரம்* எனப் பலவாறு கூறப்படுகிறது.

நமோகார மந்திரத்தின் வரிக்கு வரியான பொருள் கீழே தரப்பட்டுள்ளது. இதன் மூலம், வழிபாட்டாளரொருவர் முதலில் ஐந்து உயர்ந்த உயிர்கள் அல்லது பஞ்சப் பரமேட்டிகளை வணங்குவார்.

**அருகர்*— நான்கு கொடிய *கர்மா*க்களை அழித்தோர்
**சித்தர்* — "சித்தி"யை அடைந்தோர்
**ஆச்சாரியர்* — ஒருவர் எவ்வாறு வாழவேண்டும் அல்லது எவ்வாறு நடந்துகொள்ள வேண்டும் எனப் பயிற்றுவிக்கும் ஆசிரியர்கள் (ஆசாரிய - ஆசாரணைப் பயில்விப்போர்)
**உபாத்தியாயர்* — புகுமுகத் துறவிகளைப் பயில்விப்பவர்
**சாது* — சரியான வழிமுறைகளைப் பின்பற்றுகின்ற துறவிகளும் முனிவர்களும்
*மேலும், இவ்வைந்து உயர்ந்த உயிர்களையும் வணங்குவதனால்,
*தனது எல்லாக் கர்மாக்களும் அழிக்கப்பட்டு,
*அனைத்து உயிர்களும் நல்வாழ்வு பெற்றிட வேண்டும் எனவும்,
*இம் மந்திரம் மிகவும் புனிதமானது எனவும் இவ் வழிபாட்டாளர் கூறுவார்.

இங்கு எந்தவொரு குறிப்பிட்ட கடவுள்களினதோ அல்லது நபர்களினதோ பெயர்கள் இடம்பெற மாட்டாது. இவ் வழிபாடு கடவுள்கள், ஆசிரியர்கள் அல்லது புனிதர்களது குணங்கள் (நல்லியல்புகள்) குறித்த வேண்டுதலாகவே அமையும். சைனர்கள், தீர்த்தங்கரர்களிடமோ அல்லது துறவிகளிடமோ எந்தவொரு பொருள்சார்ந்த வேண்டுதல்களையோ விருப்பங்களையோ எதிர்பார்ப்பதில்லை. இம் மந்திரத்தைக் கூறுவதன் மூலம், ஆன்மீக வழியில் முன்னேறிய நபர்களுக்கு உயரிய மரியாதையைச் செலுத்துவதும், மக்களுக்கு அவர்தம் இறுதிக் குறிக்கோளாக இருக்கவேண்டிய *மோக்ச*த்தை (விடுதலை) அடைதலை வலியுறுத்துதலுமே சைனர்களின் நோக்கமாகும்.
நவ்கார மந்திரத்தில் 68 எழுத்துக்கள் உண்டு.

## வரலாறு

கி.மு 162ம் ஆண்டுக்குரிய அத்திக்கும்பா கல்வெட்டு நமோகார மந்திரத்துடன் துவங்குகிறது. இது சமண மன்னனான காரவேலனால் பொறிக்கப்பட்டது.

## நமோகார/நவகார மந்திரம்

### சுருக்கம்

நமோகார மந்திரம் சைன இலக்கியங்களில், ** (6 அசைகள்), *ஓம் ந்கி* (2 அசைகள்), அல்லது வெறுமனே *ஓம்* (1 அசை) ஆகக் குறுக்கப்பட்டிருக்கும்.

## தியானம்

தலையாய சமண நூல்களில் ஒன்றாகிய, திரவிய சங்கிரகத்தின் படி:

## மேலும் பார்க்க
* சைனத்தில் கடவுள்
* பக்தமார தோத்திரம்
* சமணத் தியானம்

## மேற்கோள்கள்

## மூலங்கள்
* 
*
* 

பகுப்பு:சமண நூல்கள்
கர்நாடகாவில் உள்ள விசயநகர கால கோயில்களின் பட்டியலில்

**கர்நாடகாவில் உள்ள விசயநகர கால கோயில்களின் பட்டியலில்** (*List of Vijayanagara era temples in Karnataka*) உள்ளவை இந்தியாவில் கி.பி 1336-1646 காலகட்டத்தில் விசயநகரப் பேரரசின் மன்னர்கள் மற்றும் குத்தகைதாரர்களால் கட்டப்பட்டவையாகும். குறிப்பிடத்தக்க வரலாற்று முக்கியத்துவம் வாய்ந்த இந்து மற்றும் சமண கோவில்கள் மற்றும் ஒற்றைக்கல் கோயில்கள் ஆகியவை பட்டியலில் அடங்கியுள்ளன.
சங்கம, சலுவ,  துளுவ மற்றும் அரவிடு வம்சம் ஆகிய நான்கு வம்சங்களின் ஆட்சிக்காலமும் இதில் அடங்கும்.

## மேற்கோள்கள்

## மேலும் வாசிக்க

* Fritz, John M. and George Michell (editors), *New Light on Hampi: Recent Research at Vijayanagar*, 2001, MARG Publication, Mumbai, 
*Biswas C. Subhas (2014), *India the Land of Gods*, Partridge Publishing, New Delhi, 
*Kamat Suryanatha U (2001): *A Concise history of Karnataka from pre-historic times to the present*, Jupiter Books, MCC, Bangalore (Reprinted 2002), OCLC: 7796041
*
*Titze, Kurt; Bruhn, Klaus: *Jainism: A Pictorial Guide to the Religion of Non-violence*, Motilal Banarsidass Publication, 1998, 
*Muthanna I.M. (1977): *Karnataka, history, administration & culture*, Lotus Printers, Bangalore
*Rajan, Soundara K.V. (2001):*Concise Classified Dictionary of Hinduism*, Concept Publishing, new Delhi, 
*Michell George (1995):*Architecture and Art of Southern India:Vijayanagara and the Successor States*, Volume 1, 
*Michell, George (1995):*The New Cambridge History of India, Volumes 1-6*, Cambridge University Press, Cambridge, 
*Michell, George (2013), *Southern India: A Guide to Monuments Sites & Museums*, Roli Books, 
* Fritz, John M., Michell, George (editors, 2001): *New Light on Hampi, Recent research in Vijayanagara*, MARG Publications 
*Verghese, Anila (2002), *Hampi (Monumental Legacy)*, Oxford University Press, 
*
*Raman, Afried (1994): *Bangalore - Mysore*: A Disha Guide. Bangalore: Orient Blackswan, .
*Pieris, Sita and Raven, Ellen M (2010), ABIA:*South and Southeast Asian Art and Archaeology Index: Volume Three – South Asia*, BRILL 
*Ahmed, Farooqui Salma, *A Comprehensive History of Medieval India: Twelfth to the Mid-Eighteenth Century*, 2011, New Delhi, Pearson Education India 
* *Hampi travel guide* (2003). New Delhi: Good Earth publication & Department of Tourism, India. , 
*
* 

பகுப்பு:கர்நாடகம்
கே. இராமசுப்பு

**கே. இராமசுப்பு** (*K. Ramasubbu*) என்பவர் இந்திய அரசியல்வாதி மற்றும் தமிழகச் சட்டமன்ற முன்னாள் உறுப்பினர் ஆவார். இவர் திருநெல்வேலி மாவட்டம் பாளையங்கோட்டையினை சார்ந்த இவர் மே 30 1911இல் பிறந்தார். பாளையங்கோட்டை தூய சவேரியார் பள்ளியில் பள்ளிக்கல்வியினைக் கற்றார். உயர் கல்வியினை திருநெல்வேலி பேட்டையில் உள்ள மதுரை திரவியம் தாயுமானவர் இந்துக் கல்லூரியிலும், சென்னையில் உள்ள மாநிலக் கல்லூரியிலும் கற்றார். இவர் இந்திய தேசிய காங்கிரசு கட்சியின் நிர்வாகியாகவும் திருநெல்வேலி மாவட்ட நிர்வாகத்தில் பல முக்கியப் பொறுப்புகளை வகித்துள்ளார். திருநெல்வேலி மாவட்டம் கடம்பூர் சட்டமன்றத் தொகுதிக்கு 1957ஆம் ஆண்டு நடைபெற்ற தேர்தலில் பொது வேட்பாளராகப் போட்டியிட்டு வெற்றிபெற்றார்.

## மேற்கோள்கள்

பகுப்பு:மாநிலக் கல்லூரி மேனாள் மாணவர்கள்
பகுப்பு:2 ஆவது தமிழ்நாடு சட்டமன்ற உறுப்பினர்கள்
பகுப்பு:திருநெல்வேலி மாவட்ட மக்கள்
சினவாணி

சைனத்தில், **சினவாணி** (*Jinvani*) என்பது, சினனின் (*அருகன்*) மொழிகள் அல்லது போதனைகளாகும். இது *சின* (அருகன்) மற்றும் *வாணி* (குரல்) எனும் இரு சொற்களாலானது. பெரும்பாலும் இச்சொற்கள் ஒன்றாக உச்சரிக்கப்படும் அல்லது "சினவாணி" என்று ஒன்றாக பதிப்பிடப்படுவதுண்டு. மேலும், இது "சின்வாணி" எனப்படும் ஒரு பாடலாகவோ அல்லது *சினவாணி மா* (சினவாணித் தாய்) எனும் நபராகவோ உருவகிக்கப்படும். அனைத்துமறிந்த வடிவான சினவானி (கேவல ஞானத்துடன் தொடர்புடைய) அருகனிடமிருந்து வெளிப்படுகின்ற எழுத்தற்ற பேச்சு எனக் கூறப்படுகிறது. இது, எழுத்துடனான உரையாடலாக மாறி,  எல்லா உயிர்களுக்கும்
புரியும் வகையில் உருய மொழியில் சென்று சேரும். இலக்கியங்களில், தீர்த்தங்கரர்களின் (அல்லது சினேசுவரர்களின்) சொற்பொழிவுகள் பொதுவாக சின்வாணி அல்லது சுருதிஞானம் (அ சுருத் ஞான) என அழைக்கப்படுகிறது. சுருதிஞானம் என்பதன் பொருள் புனித நூலறிவு ஆகும்.

## சித்தரிப்பு
சாந்திநாத் செயின் தீர்த் கோவிலிலுள்ள அறிவின் கடவுளாகிய சரசுவதி தேவியின் சிலை மயிலைப் பின்புறமாகக் கொண்டு தாமரையில் அமர்ந்தவாறு சினவாணியைக் கையிலேந்தியவாறு காட்சி தருகிறது. மேலும், சமண நூல்களுக்குத் தலைமை வகிப்பதனால், இவர் *சினவாணி* எனக் குறிப்பிடப்படுகிறார்.

## மேலும் பார்க்க
* சைனத்தில் கடவுள்
* சைன ஆய்வியல்
* சைன இலக்கியம்
* சினவாணி அலைவரிசை

## மேற்கோள்கள்

பகுப்பு:சமண நூல்கள்
உத்தர புராணம்

***உத்தர புராணம்*** என்பது *ஆச்சாரிய* குணபத்திரரால் கி.பி. 9ம் நூற்றாண்டில் எழுதப்பட்ட சைன நூலாகும். திகம்பர உத்தர புராணத்தின் படி, மகாவீரர் விதேக நாட்டின் குண்டபூரில் பிறந்தார்.

## மேற்கோள்கள்
### மேற்கோள்கள்

### மூலங்கள்
* 
* 

பகுப்பு:சமண நூல்கள்
மின்னல் தீபா

**மின்னல் தீபா** என்பவர் தமிழ்த் திரைப்பட நடிகை ஆவார். இவர் தமிழ்த் திரைப்படங்களில் குணச்சித்திர, நகைச்சுவை வேடங்களில் நடித்துள்ளார். மேலும் தமிழ் தொலைக்காட்சி நாடகங்களில் நடித்துள்ளார்.

இவர் 2000 ஆம் ஆண்டு சூர்யபிரகாஷ் இயக்கிய மாயி திரைப்படத்தில் நடித்தார். அதில் வடிவேலுவுடன் இணைந்து நகைச்சுவை காட்சியில் மின்னல் என்ற கதாபாத்திரத்தில் நடித்தார். அதனால் மின்னல் தீபா என்று அறியப்படுகிறார்.

## வாழ்க்கை வரலாறு
நடிகை தீபா பாபா பாஸ்கர் மாஸ்டரிடம் உதவியாளராக பணிசெய்த குட்டி ரமேஷ் என்பவரை திருமணம் செய்து கொண்டார். அவருடன் கருத்துவேறுபாடு ஏற்பட்டு விவாகரத்து பெற்றார். 24 ஆகஸ்ட் 2020 இல் சுப்பிரமணி என்பவரை திருமணம் செய்து கொண்டார்.

ஜீ தமிழ் தொலைக்காட்சியில் யாரடி நீ மோகினி தொடரில் பூங்கோதை என்ற கதாபாத்திரத்தில் நடித்தார்.

## திரைப்படங்கள்
* தமிழன்
* ரன்

## தொலைக்காட்சி தொடர்கள்
யாரடி நீ மோகினி

## ஆதாரங்கள்


## வெளி இணைப்புகள்
*தீபாவின் இன்ஸ்டாகிராம் பக்கம்

பகுப்பு:தமிழ் நடிகைகள்
கடம்பூர் சட்டமன்றத் தொகுதி

**கடம்பூர் சட்டமன்றத் தொகுதி** (*Kadambur Assembly constituency*) என்பது சென்னை மாநில சட்டமன்றத் தொகுதிகளுள் ஒன்றாக இருந்தது. 1952 முதல் 1962 வரை தேர்தல்கள் நடைபெற்ற இந்தத் தொகுதியானது, தொகுதி மறுசீரமைப்பில் கடம்பூர் மாற்றியமைக்கப்பட்டது.

## சென்னை மாநிலம்

## தேர்தல் முடிவுகள்
### 1957

### 1952

## மேற்கோள்கள்

பகுப்பு:தூத்துக்குடி மாவட்டத்தின் நீக்கப்பட்ட சட்டமன்றத் தொகுதிகள்
எஸ். சங்கிலி

**எஸ். சங்கிலி** (*S. Sangili*) என்பவர் இந்திய அரசியல்வாதி மற்றும் தமிழ்நாடு சட்டமன்ற முன்னாள் உறுப்பினர் ஆவார். இவர் 19 பிப்ரவரி 1915இல் பிறந்தார். இவருடைய சொந்த ஊர் இராமநாதபுரம் மாவட்டம் (இன்றைய விருதுநகர் மாவட்டம்) சாத்தூர் வட்டம் சின்னோடைப்பட்டியாகும். இவர் திருநெல்வேலி மாவட்டம் (இன்றைய தூத்துக்குடி மாவட்டம்) கடம்பூர் சட்டமன்றத்தொகுதியின் சட்டமன்றத் தேர்தலில் 1957 மற்றும் 1962ஆம் ஆண்டு இந்திய தேசிய காங்கிரசு வேட்பாளராகப் போட்டியிட்டு தேர்ந்தெடுக்கப்பட்டார்.

## மேற்கோள்கள்

பகுப்பு:2 ஆவது தமிழ்நாடு சட்டமன்ற உறுப்பினர்கள்
பகுப்பு:3 ஆவது தமிழ்நாடு சட்டமன்ற உறுப்பினர்கள்
நவரத்தினம் கேசவராஜன்

**நவரத்தினம் கேசவராஜன்** (19 அக்டோபர் 1962 – 9 சனவரி 2021) ஈழத்துத் தமிழ்த் திரைப்பட இயக்குநரும் தயாரிப்பாளரும் ஆவார். அது மட்டுமல்லாது இவர் விவரணத் தயாரிப்பு, கதாசிரியர், நடிகர், நிகழ்ச்சித் தயாரிப்பாளர் எனப் பன்முகத்திறமை கொண்டவர். 1986-ஆம் ஆண்டு முதல் விடுதலைப் புலிகளின் நிதர்சனம் தொலைக்காட்சியுடன் இணைந்து பல குறும்படங்களையும், முழுநீளத் திரைப்படங்களையும் இயக்கினார். ஈழப்போர்க் காலத்தில் அப்பகுதிகளில் உள்ள இளம் திரைப்படத் தயாரிப்பாளர்களை திரைப்படத் துறைசார்ந்து வளர்த்துவிட்டவர். பிஞ்சுமனம், திசைகள் வெளிக்கும், கடலோரக் காற்று, அம்மா நலமா, பனைமரக் காடு எனப்பல முழுநீளத் திரைப்படங்களையும், அப்பா வருவார் போன்ற பல குறும்படங்களையும் உருவாக்கியுள்ளார். சிங்களத் திரைப்படத்துறையிலும் ஆர்வமுள்ள ஒரு படைப்பாளராக, வடக்கையும் தெற்கையும் இணைத்த ஒரு திரைப்படத் தயாரிப்பாளர் என்றும் அறியப்பட்டவர். பிரசன்னா விதானகே, அசோகா அந்தகம, விமுக்தி ஜெயசுந்தரா ஆகியோர் இயக்கிய மூன்று பாகத் திரைப்படத்தில் நடித்ததற்காக இவர் மிகவும் பிரபலமாக அறியப்பட்டார்.

## வாழ்க்கைக் குறிப்பு
இலங்கையின் வடக்கே அரியாலையில் பிறந்த இவர், தனது இறுதிப் பகுதியில் மானிப்பாய், சுதுமலையில் வசித்து வந்தார். யாழ்ப்பாணம் இந்துக் கல்லூரியில் படிக்கும் போதே நாடகம், திரைப்படத் துறையில் ஆர்வம் கொண்டிருந்தார். பல வீதி, மேடை நாடகங்களைத் தயாரித்து வழங்கினார். 1986-இல் “தாயகமே தாகம்”, “மரணம் வாழ்வின் முடிவல்ல” போன்ற படங்களை இயக்கியுள்ளார்.  இலங்கையில் விடுதலைப் போராட்டம் வலுப் பெற்றிருந்த நாட்களில் விடுதலைப் புலிகளின் நிதர்சனம் என்ற காட்சியூடகத்தின் மூலம் சினிமா முயற்சிகளைத் தொடங்கி, “அம்மா நலமா” மற்றும் “கடலோரக் காற்று” என்ற இரண்டு படங்களையும் பல குறும் படங்களையும் உருவாக்கியவர். வலிந்து காணாமலாக்கப்பட்டவர்களின் வலியை உணர்த்தும் “அப்பா வருவார்” என்ற குறும்படத்தை இயக்கினார். *பனைமரக்காடு* போன்ற திரைப்படங்கள் மூலம் போருக்குப் பின்னரான சூழலில் மக்களின் வாழ்க்கையை உலகறியச் செய்தார்.

## பங்களித்த திரைப்படங்கள்
*தாயகமே தாகம்
*மரணம் வாழ்வின் முடிவல்ல
*பிஞ்சுமனம்
*திசைகள் வெளிக்கும்
*கடலோரக் காற்று
*அம்மா நலமா
*பனைமரக் காடு
*அப்பா வருவார் (குறும் படம்)
*வெடி மணியமும் இடியன் துவக்கும் (குறும்படம்)

## மறைவு
இறுதிக் காலத்தில் புற்றுநோயால் பீடிக்கப்பட்ட இவர் 2021 சனவரி 9 அன்று யாழ்ப்பாணத்தில் தனது 58-வது அகவையில் மாரடைப்பால் காலமானார்.

## மேற்கோள்கள்

## வெளி இணைப்புகள்
*கேசவராஜனின் முகநூல் பக்கம்
*கேசவராஜன் நவரத்தினம் 
*කේසවරාජන් නවරත්නම් : නව දෙමළ සිනමාවේ පුරෝගාමී සටන්කාමියා සමුගනියි 

பகுப்பு:1962 பிறப்புகள்
பகுப்பு:2021 இறப்புகள்
பகுப்பு:இலங்கைத் தமிழ்த் திரைப்படத் தயாரிப்பாளர்கள்
பகுப்பு:இலங்கைத் தமிழ்த் திரைப்பட நடிகர்கள்
பகுப்பு:தமிழ்த் திரைப்பட இயக்குநர்கள்
பகுப்பு:இலங்கைத் தமிழ்த் திரைப்பட இயக்குநர்கள்
பகுப்பு:புற்றுநோயால் இறந்தவர்கள்
பகுப்பு:யாழ்ப்பாண மாவட்ட மக்கள்
பகுப்பு:யாழ்ப்பாணம் இந்துக் கல்லூரியின் பழைய மாணவர்கள்
ஆலங்குடி (சிவகங்கை)

**ஆலங்குடி (சிவகங்கை)** என்பது இந்தியாவில் தமிழ்நாடு மாநிலத்தின் சிவகங்கை மாவட்டத்திலுள்ள ஓர் ஊராகும். இவ்வூரின் அஞ்சல் குறியீட்டு எண் 630307 ஆகும்.

## அமைவிடம்
கடல் மட்டத்திலிருந்து சுமார் 99.23 மீ. உயரத்தில், () என்ற புவியியல் ஆள்கூறுகள் கொண்டு, ஆலங்குடி அமைந்துள்ளது.

## மக்கள்தொகை பரம்பல்
2011 இந்திய மக்கள் தொகைக் கணக்கெடுப்பு அடிப்படையில் ஆலங்குடி பகுதியின் மக்கள்தொகை 2042 ஆகும். இதில் 2021 பேர் ஆண்கள் மற்றும் 2021 பேர் பெண்கள் ஆவர்.

## அரசியல்
இவ்வூர், (திருப்பத்தூர், சிவகங்கை (சட்டமன்றத் தொகுதி)) மற்றும், சிவகங்கை மக்களவைத் தொகுதி சார்ந்த ஊராகும்.

## மேற்கோள்கள்

பகுப்பு:சிவகங்கை மாவட்டத்திலுள்ள கிராமங்கள்